《望飞云顶》
清代·吴荣光

人间看似飞云顶，谁识云从顶下飞。万水万山通指顾，一重一下见依微。

阴阳翕辟天双阙，日月光明地九围。径欲乘风凌绝巘，葛仙招手抱云归。

作者简介：（1773—1843）清广东南海人，字荷屋，号伯荣。嘉庆四年进士。授编修，历任御史、福建盐法道。道光间官至湖南巡抚，兼署湖广总督，坐事降调福建布政使。后以年老休致。善书画，精金石。有《筠清馆金石录》、《吾学录》、《历代名人年谱》、《石云山人集》等。